**Anexa nr. 1**

**Inițierea celei de a doua licitații pentru Schema de ajutor de stat sub formă de Contracte pentru Diferență pentru producerea de energie electrică din surse regenerabile de energie eoliană onshore și solară fotovoltaică**

**Inițierea Licitațiilor CfD**

**Art. 1** Se inițiază a doua licitație CfD după cum urmează:

Licitație pentru energie eoliană onshore: capacitate instalată țintă de 2.000 MW pentru producția de energie electrică din eolian onshore; și

Licitație pentru energie solară fotovoltaică: capacitate instalată țintă de 1.472 MW pentru producția de energie electrică din surse solar fotovoltaice.

**Reguli pentru procedura de licitație**

**Art. 2** Licitațiile se desfășoară în conformitate cu Regulile procedurii de ofertare, astfel cum sunt prevăzute în Anexa 2, parte integrantă din *Ordinul ministrului energiei privind aprobarea inițierii celei de a doua licitații pentru Schema de ajutor de stat sub formă de Contracte pentru Diferență pentru producerea de energie electrică din surse regenerabile de energie eoliană onshore și solară fotovoltaică* precum și a *Regulilor procedurii de ofertare aferente celei de a doua licitații .*

**Art. 3 Definiții**

În completarea definițiilor prevăzute în schema *Schema de ajutor de stat sub formă de Contracte pentru Diferență pentru producerea de energie electrică din surse regenerabile de energie eoliană onshore și solară fotovoltaică* aprobată prin Ordinul ministrului energiei nr. 1120/2024, cu modificările și completările ulterioare și *HG nr. 318/2024 privind aprobarea cadrului general pentru implementarea şi funcţionarea mecanismului de sprijin prin contracte pentru diferenţă pentru tehnologiile cu emisii reduse de carbon*, termenii și expresiile de mai jos au următoarea semnificație:

* + - * 1. **Ordinul ministrului energiei de aprobare a schemei CfD** înseamnă Ordinul Ministerului Energiei nr. 1120/2024, cu modificările și completările ulterioare;
				2. **regulile procedurii de ofertare -** potrivit definiției prevăzute la art. 2 pct. 41 din H.G. nr. 318/2024, astfel cum sunt stabilite în Anexa nr. 2 și denumite „Apel de Proiecte” și „AP” (termenii „Regulile procedurii de ofertare”, „Apel de Proiecte” și „AP” vor fi folosiți interschimbabil);
				3. **schema CfD** - Schema de ajutor de stat sub formă de contracte pentru diferență pentru producerea de energie electrică din surse regenerabile de energie eoliană onshore și solară fotovoltaică aprobată prin Ordinul ministrului energiei nr.1120/2024, cu modificările și completările ulterioare.

**Cerințe pentru licitație**

**Art. 4** (1) Solicitanții pot participa la procedura de licitație CfD prin depunerea unei cereri de finanțare în conformitate cu prevederile art. 7, care include depunerea atât a unei oferte tehnice, cât și a unei oferte financiare.

(2) Cererile de finanțare întocmite de către solicitanți vor indica în oferta financiară un preț de exercitare (la valoarea de la data depunerii) care nu depășește **80 Euro/MWh pentru licitația de energie eoliană onshore** și **73 Euro/MWh pentru licitația de energie solară fotovoltaică** și vor stabili în oferta tehnică capacitatea de producție care urmează să fie instalată și data țintă de punere în funcțiune, care nu va fi mai târziu de 36 de luni de la data anticipată a semnării contractului CfD, conform prevederilor art. 7.

**Criterii de eligibilitate pentru Solicitant**

**Art. 5** Pentru a participa la schema CfD și pentru ca cererea de finanțare a solicitantului să fie luată în considerare într-o licitație CfD, solicitantul va îndeplini cumulativ criteriile de eligibilitate prevăzute în schema CfD și detaliate în Regulile procedurii de ofertare.

**Criterii de eligibilitate pentru Proiect**

**Art. 6.** Pentru a participa la schema CfD și pentru ca cererea de finanțare a solicitantului să fie luată în considerare într-o licitație CfD, proiectul solicitantului va îndeplini cumulativ criteriile de eligibilitate prevăzute în schema CfD și detaliate în Regulile procedurii de ofertare.

**Art. 7 Depunerea Cererilor de Finanțare**

1. Solicitanții vor depune:
2. o ofertă tehnică care demonstrează îndeplinirea criteriilor de eligibilitate atât pentru solicitant, cât și pentru proiect;
3. o ofertă financiară în care este specificat prețul de exercitare oferit de către solicitant și, dacă este necesar, orice alte informații financiare sau de stabilire a prețurilor care trebuie furnizate de către solicitant; și
4. o garanție de participare la licitație.
5. Cererile de finanțare vor fi depuse cel târziu la data limită prevăzută în calendarul indicativ ce va fi publicat pe site-ul Ministerului Energiei și al operatorului schemei CfD, respectiv CNTEE Transelectrica SA.
6. Solicitanții vor depune simultan două plicuri sigilate, unul care conține oferta tehnică și unul care conține oferta financiară, ambele plicuri fiind incluse într-un plic exterior comun sau o cutie. Solicitanții vor depune documentele în format fizic împreună cu câte un stick USB (unul cu oferta tehnică și unul cu oferta financiară) cu documentele în format digital, criptate în mod corespunzător (astfel cum se prevede în Regulile procedurii de ofertare), identificate și sigilate, la următoarea adresă:
* În atenția Comisiei de evaluare din cadrul schemeiCfD
* CNTEE Transelectrica SA, Operatorul Schemei CfD
* Strada Olteni nr. 2-4, Sector 3
* Cod poștal: 030786, clădirea Platinum
* București
1. Împreună cu cererea de finanțare, solicitanții vor depune următoarele:
2. o organigramă care include numele și detaliile asociaților/acționarilor direcți și indirecți, proprietarilor și persoanelor care exercită controlul și care au un interes în solicitant și/sau proiect;
3. confirmarea faptului că acționarii direcți și indirecți, proprietarii și persoanele care exercită controlul nu sunt supuşi sancţiunilor internaţionale, precum şi confirmarea faptului că acești acţionari, proprietari şi persoane care exercită controlul respectiv nu sunt:
4. persoane, entități sau organisme menționate în mod expres în actele juridice care impun acele sancțiuni aplicate de Organizația Națiunilor Unite, de Uniunea Europeană sau de orice altă autoritate cu jurisdicție asupra lor;
5. întreprinderi deținute sau controlate de persoane, entități sau organisme vizate de sancțiunile de Organizația Națiunilor Unite, de Uniunea Europeană sau de orice altă autoritate cu jurisdicție asupra lor; sau
6. întreprinderi active în industriile vizate de sancțiunile adoptate de Uniunea Europeană;
7. una din:
8. confirmarea faptului că acționarii direcți și indirecti, proprietarii și persoanele care exercită controlul nu vor avea nicio participaţie, drept de proprietate sau control, direct sau indirect, asupra niciunui alt solicitant, sau
9. detalii cu privire la o astfel de participație, drept de proprietate sau control direct sau indirect asupra oricărui alt solicitant;
10. documente justificative care să ateste îndeplinirea criteriilor de eligibilitate ale proiectului;
11. un raport care prezintă caracteristicile tehnice ale capacității instalate propuse a proiectului și care include estimarea solicitantului pentru cantitatea anuală de energie electrică pe care proiectul o va produce și livra în sistemul energetic național pe durata contractului CfD (dacă este atribuit);
12. orice alte documente, informații și confirmări care trebuie prezentate în conformitate cu regulile procedurii de ofertare;
13. garanția de participare la licitație emisă în conformitate cu prevederile aplicabile din prezentul ordin și cu Regulile procedurii de ofertare pentru licitația CfD relevantă;
14. o declarație pe propria răspundere prin care se confirmă că proiectul și capacitatea instalată propusă nu beneficiază de finanțare din fonduri publice. Proiectul nu poate beneficia de mai mult de un mecanism de sprijin sau alte finanțări sub formă de ajutor de stat.

**Art. 8 Garanția de participare**

1. Solicitanții sunt obligați să furnizeze o garanție de participare în echivalentul în lei al sumei de 20.000 Euro per MWca pentru puterea instalată a proiectului, calculată la cursul de schimb al Băncii Naționale a României valabil la data emiterii.
2. Garanția de participare va fi:
3. furnizată sau obținută de către Solicitant în conformitate cu Regulile procedurii de ofertare;
4. în favoarea Operatorului Schemei CfD; și
5. inclusă în plicul cu oferta tehnică.
6. Operatorul Schemei CfD executa garanția de participare în cazul în care un solicitant calificat câștigător al unei licitații CfD:
7. nu semnează sau determină vehiculul investițional cu destinație specială desemnată, în conformitate cu art. 9, să nu semneze un contract CfD în conformitate cu art. 21 alin. (4) din Anexa la Ordinul ministrului energiei nr.1120/2024 de aprobare al schemei CfD, cu modificările și completările ulterioare; sau
8. nu prezintă garanția de bună execuție Contrapărții CfD în termen de 15 zile lucrătoare de la data semnării contractului CfD, în conformitate cu termenii contractului CfD.

**Art. 9 Vehicule investiționale cu destinație specială (SPV)**

1. În conformitate cu contractul CfD, entitatea care semnează un contract CfD va fi o societate înregistrată în scopuri fiscale în România.
2. Un solicitant declarat câștigător poate desemna un vehicul cu destinație specială ca entitate care semnează contractul CfD în conformitate cu art. 21 din Anexa la Ordinul ministrului energiei 1120/2024 de aprobare a schemei CfD, cu modificările și completările ulterioare, sub condiția ca, înainte de semnarea contractului CfD:
	1. Solicitantul declarat câștigător, ca entitate individuală, furnizează dovada deținerii integrale a vehiculului cu destitație specială; sau
	2. Solicitantul câștigător, în cazul unui consorțiu, furnizează dovada deținerii societății de proiect în proporția specificată în cererea de finanțare a solicitantului.

**Art. 10 Garanția de bună execuție**

1. Solicitanții declarați câștigători sau vehiculele invesiționale cu destinația specială sunt obligați să furnizeze o garanție de bună execuție în echivalentul în Lei al sumei de 75.000 Euro per MWca pentru puterea instalată a proiectului, convertită la cursul BNR aplicabil la data emiterii. Garanțiile de bună execuție

(a) vor respecta cerințele specificate în art. 8 din H.G. nr. 318/2024 și în contractul CfD și

(b) vor fi transmise în forma prevăzută în această anexă. Scrisoarea de garanție bancară va fi furnizată obligatoriu în limba română, cu opțiunea transmiterii în format bilingv, în limbile română și engleză, cu condiția ca versiunea în limba română să prevaleze.

1. Garanțiile de bună execuție vor fi restituite solicitanților declarați câștigători sau vehiculului cu destinație specială desemnat sau executate în modalitatea prevăzută în contractul CfD.

**Art. 11 Criterii de evaluare**

1. Procesul de evaluare din cadrul licitației se va desfășura în două etape, după cum urmează:
2. Prima etapă, o evaluare a ofertei tehnice a solicitantului (pe bază de admitere sau respingere prin raportare la criteriile de eligibilitate); și
3. A doua etapă, o evaluare a ofertei financiare a solicitantului (ordine crescătoare a prețului de exercitare pentru solicitanții calificați).
4. Regulile procedurii de ofertare stabilesc criteriile de evaluare pentru ofertele financiare.

**Art. 12 Calendarul licitațiilor CfD**

1. Anunțul privind Calendarul de desfășurare al licitațiilor CfD se va publica pe site-ul Ministerului Energiei și pe site-ul operatorului schemei CfD și va cuprinde, fără a se limita la, perioada de clarificări, data limita de depunere a cererilor de finanțare, data începerii evaluării ofertelor tehnice, perioada de contestații, data evaluării ofertelor financiare, data estimată de semnare a contractelor CfD.
2. Calendarul poate fi actualizat, dacă se consideră necesar, conform prevederilor regulilor procedurii de ofertare.

**SCRISOARE DE GARANȚIE BANCARĂ**

Garanția bancară nr. [Vă rugăm să introduceți numărul de referință al garanției bancare]

Data: [Introduceți ziua, luna, anul]

Referință: Scrisoare de garanție bancară pentru Contractul CfD încheiat între Producător și OPERATORUL PIEȚEI DE ENERGIE ELECTRICĂ ȘI DE GAZE NATURALE OPCOM S.A., în calitate de Contraparte CfD nr.........., în conformitate cu Ordinul Ministrului Energiei privind solicitanții calificați declarați câștigători cărora urmează să li se atribuie contracte CfD în urma celei de a doua licitații CfD în România.

În favoarea: OPERATORUL PIEȚEI DE ENERGIE ELECTRICĂ ȘI DE GAZE NATURALE OPCOM S.A.

București, Sector 3, Bulevardul Hristo Botev nr. 16-18

Cod fiscal: 13278352

(denumită în continuare "Contrapartea CfD")

ÎNTRUCÂT:

1. OPERATORUL PIEȚEI DE ENERGIE ELECTRICĂ ȘI DE GAZE NATURALE OPCOM S.A., în calitate de Contraparte CfD, a încheiat Contractul CfD nr. …........... din data de …........ (denumit în continuare "Contractul CfD") cu …..... [numele, datele de identificare ale ordonatorului] în calitate de Producător (denumit în continuare "Producătorul").
2. În conformitate cu Contractul CfD, Producătorul trebuie să furnizeze o garanție de bună execuție, sub forma unei scrisori de garanție bancară, emisă în favoarea Contrapărții CfD, drept garanție pentru îndeplinirea corespunzătoare și corectă a obligațiilor Producătorului, în temeiul și în conformitate cu Contractul CfD.
3. La cererea Producătorului, noi, [Denumirea Băncii], cu sediul social la [Sediul social al băncii] ("Banca") am convenit să furnizăm prezenta Scrisoare de Garanție Bancară (denumită în continuare "Garanția").
4. Valoarea Garanției de bună execuție este de......... Lei (denumită în continuare "Valoarea Garanției"), reprezentând echivalentul sumei de .......EUR, calculată folosind cursul de schimb publicat de Banca Națională a României valabil pentru data furnizării de către Bancă a Garanției.

În consecință, Banca garantează și afirmă prin prezenta, necondiționat și irevocabil, următoarele:

1. Banca, la cererea Producătorului, se angajează în mod necondiționat și irevocabil să plătească, [prin intermediul sucursalei din România][[1]](#footnote-2), la prima cerere, Contrapărții CfD, o sumă sau mai multe sume până la maxim ………….. Lei (Valoarea Garanției) fără nicio obiecție, rezervă, contestație sau protest care decurg din Contractul CfD, în cazul în care Producătorul nu își îndeplinește obligațiile conform prevederilor din Contractul CfD.
2. Orice astfel de solicitare scrisă din partea Contrapărții CfD, potrivit căreia Producătorul nu și-a îndeplinit obligațiile conform prevederilor din Contractul CfD și că, în urma acestei încălcări, suma solicitată este datorată Contrapărții CfD, este definitivă, concludentă și obligatorie pentru Bancă.
3. Prin prezenta, Banca se angajează necondiționat să plătească, [prin intermediul sucursalei din România]1 suma solicitată, fără obiecții, rezerve, contestație sau proteste care decurg din Contractul CfD, indiferent dacă cererea Contrapărții CfD este contestată sau nu de către Producător, la prima cerere scrisă a Contrapărții CfD care menționează că suma solicitată îi este datorată ca urmare a neîndeplinirii de către Producător, a obligațiilor sale conform prevederilor din Contractul CfD.
4. Prezenta Garanție este irevocabilă și va rămâne în vigoare până la data de … [Data țintă de Punere în funcțiune plus 30 zile] (Valabilitatea Garanției). Prezenta Garanție poate fi prelungită de catre Bancă la cererea Producătorului, astfel încât perioada de valabilitate a prezentei Garanții să nu fie mai scurtă decât perioada de valabilitate prevăzută în Contractul CfD sau pentru o perioadă prelungită care poate fi stabilită de comun acord între Contrapartea CfD și Producător și, în orice situație, cu acordul prealabil al Băncii. Prezenta Garanție trebuie să își mențină Valoarea Garanției și Valabilitatea Garanției până la Data de începere a plății. Orice cerere de plată în temeiul prezentei Garanții poate fi prezentată numai în perioada de valabilitate a acesteia.
5. Fiecare cerere de plată formulată de Contrapartea CfD va fi trimisă [sucursalei din România a]1 băncii in original, pe foaie cu antet si semnată de un reprezentant autorizat al Contrapărții CfD.
6. Banca este de acord că Contrapartea CfD este entitatea abilitată care va decide dacă Producătorul nu și-a îndeplinit obligațiile conform prevederilor din Contractul CfD, în pofida oricăror divergențe dintre Contrapartea CfD și Producător sau a oricărei dispute nesoluționată sau neopozabilă Băncii aflate pe rolul oricărei instanțe judecătorești sau orice altă autoritate relevantă.
7. Prezenta Garanție nu va fi afectată de nicio modificare în constituirea sau lichidarea Producătorului sau a Băncii, de nicio fuziune a Producătorului sau a Băncii.
8. Contrapartea CfD are deplina libertate, fără a afecta în niciun fel răspunderea Băncii în temeiul prezentei Garanții, de a modifica periodic oricare dintre termenii și condițiile cuprinși în respectivul Contract CfD, cu repectarea prevederilor contractuale aplicabile în situația modificării dispozițiilor Contractului CfD.
9. Orice prezentare în temeiul prezentei garanții va fi considerată suficientă dacă este adresată Băncii și trimisă prin curier sau prin scrisoare recomandată Băncii la adresa [sucursalei din România]1 menționată în prezenta, prin intermediul băncii Contrapărții CfD, confirmând că semnăturile de pe aceste documente angajează în mod legal Contrapartea CfD.
10. Banca se angajează să efectueze plata, , [prin intermediul sucursalei din România]1 în termen de 5 zile lucrătoare de la primirea cererii de plată a Contraparții CfD în original pe adresa băncii, [sucursalei din România]1 [Denumirea Băncii împreună cu adresa de prezentare a cererii], care se consideră că a fost autorizată în mod corespunzător să primească respectiva cerere de plată.
11. Contrapartea CfD nu este obligată să se îndrepte împotriva respectivului Producător înainte de a solicita Băncii să plătească în temeiul prezentei Garanții. Banca va plăti în temeiul acestei Garanții, fără a aduce atingere oricărei alte garanții pe care Contrapartea CfD ar fi putut să o obțină de la respectivul Producător și care va fi valabilă în momentul depunerii la Bancă a cererii de plată în temeiul Garanției.
12. Banca se angajează, de asemenea, să nu scoată de sub obligații prezenta Garanție pe durata valabilității acesteia, cu excepția cazului în care Contrapartea CfD își dă în prealabil acordul expres în scris.
13. Banca va fi obligată să plătească, [prin intermediul sucursalei din România]1 Valoarea Garanției sau orice parte a acesteia numai în cazul în care Contrapartea CfD înaintează [sucursalei din România a]1 Băncii o cerere de plată scrisă în conformitate cu dispozițiile prezentei Garanții până cel târziu la data valabilitații Garanției.
14. Prezenta garanție este guvernată și interpretată în toate privințele în conformitate cu art. 2321 din Codul civil. Instanțele judecătorești din România vor avea competență exclusivă pentru soluționarea oricăror litigii care pot apărea din sau în legătură cu această Garanție. Prezenta garanție este supusă Regulilor Uniforme pentru Garanții la Cerere – publicația ICC nr. 758 (URDG), cu excepția art. 15(a).

[Această garanție a fost emisă în formă electronică și a fost semnată electronic și obligatoriu, cu o semnătură electronică calificată bazată pe un certificat calificat valabil, nerevocat și nesuspendat.][[2]](#footnote-3)

DREPT PENTRU CARE, Banca a semnat prezentul act în ziua, luna și anul menționate mai sus.

Semnat de Banca \_\_\_\_\_\_\_\_\_\_\_\_\_\_\_\_\_\_\_\_\_ sucursală \_\_\_\_\_\_\_\_\_\_\_\_\_\_\_

Prin domnul/doamna \_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_ și funcționarul său autorizat.

(Semnătura reprezentantului autorizat)

(Sigiliul oficial)

OBSERVAȚII:

Garanția bancară trebuie să conțină numele și poziția funcționarului (funcționarilor) care semnează garanția.

1. Se va complete numai de către Enitentul calificat – o instituție financiară internațională sau o bancă internațională înregistrată în Uniunea Europeană și în Spațiul Economic European, autorizată să opereze pe teritoriul României, cu un rating de credit minim de BBB de către S&P (sau echivalent) [↑](#footnote-ref-2)
2. *A se utiliza numai pentru scrisorile de garanție bancară semnate electronic.*

*Caracterul "/" indică faptul că va fi aleasă una dintre opțiunile afișate.* [↑](#footnote-ref-3)